**ГОДИШЊИ НАРАТИВНИ ИЗВЕШТАЈ ЗА 2023. ГОДИНУ**

|  |  |
| --- | --- |
| Званични назив организације | Центар за подршку и инклузију ХЕЛП НЕТ |
| Датум оснивања организације | 10.03.2015.године |
| Мисија организације | Мисија организације је подршка реформама у свим областима друштвеног живота, уз пуно учешће свих локалних и националних актера, а у циљу стварања услова за квалитетнији живот свих грађана. |
| Адреса седишта организације | Војводе Миленка 37, Београд |
| Телефон | +381 11 36 11 844 |
| Е-mail адреса организације | [info@helpnet.rs](mailto:info@helpnet.rs) |
| Контакт особа и позиција у организацији | Гордана Миловановић, председница удружења |
| Е-mail контакт особе | [info@helpnet.rs](mailto:info@helpnet.rs) |
| Број телефона контакт особе | +381 11 36 11 844 |

**О УДРУЖЕЊУ**

Удружење “ ЦЕНТАР ЗА ПОДРШКУ И ИНКЛУЗИЈУ ХЕЛП НЕТ ,, је добровољно, невладино и непрофитно удружење, основано на неодређено време ради подршке реформама у свим областима друштвеног живота, уз пуно учешће свих локалних и националних актера, а у циљу стварања услова за квалитетнији живот свих грађана. Удружење је основано ради остваривања циљева у области заштите и унапређења људских и мањинских права грађана; унапређењу права жена, промовисања друштвене бриге о старима, деци и младима; подршке инклузивним процесима у друштву; подршке реформама система социјалне заштите ради унапређења социјалног положаја свих грађана; подршке развоју еколошке свести и културе грађана; подршке развоју и унапређењу односа са дијаспором; промовисању ненасилног, родно равноправног, толерантног и отвореног друштва.

Носећи се са друштвеним изазовима Хелп нет у свој рад укључује локалну заједницу и стручну јавност на највишем нивоу, кроз ангажовање свих сектора, промовишући вредности друштвене кохезије и јавно-приватног партнерства.

* Хелп нет поседује лиценцу за пружање услуге социјалне заштите **Помоћ у кући за стара лица;**
* Хелп нет је носилац ауторских права акредитованог интегралног програма обуке **„Програм обуке геронтодомаћица/геронтодомаћина за пружање услуге Помоћ у кући за стара и инвалидна лица“;**
* Хелп нет је носилац ауторских права акредитованог интегралног програма обуке **,,** **Програм обуке за адекватно успостављање и вођење евиденције и документације у установама социјалне заштите за смештај одраслих и старијих корисника“** ;
* Хелп нет је носилац ауторских права акредитованог интегралног програма обуке **“ Основна обука за препознавање деменције и пружање помоћи оболелим корисницима услуга социјалне заштите “ ;**
* Хелп нет је носилац ауторских права акредитованог интегралног програма обуке **,,Програм обуке за јачање компетенција стручних радника у циљу оснаживања неформалних неговатеља“ ;**

**ДЕЛАТНОСТ РАДА**

Ради остваривања својих циљева Удружење нарочито развија следеће области деловања: Развој ванинституционалних услуга (социјалних, здравствених и образовних) , у циљу побољшања квалитета живота свих грађана; Истраживање појава и проблема угрожених група у циљу планирања активности на креирању политика у различитим областима; Организација скупова, семинара, саветовања, предавања, трибина, програма и радионица, самостално или у сарадњи са надлежним институцијама, другим сродним домаћим и страним организацијама, у складу са законом и циљевима Удружења; Развој волонтеризма и мобилности; Стварање услова да кроз едукативно-информативне програме угрожена лица промовишу своје потребе и права у оквиру заједнице; Активности на подстицању грађана за учешће у креирању јавних политика; Давање информативно-едукативне подршке владиним и невладиним организацијама које се баве истом проблематиком; Припрема и израда гласила, приручника, књига, промотивног материјала и других штампаних и електронских публикација везаних за остваривање циљева Удружења, у складу са законом; Сарадња и размена информација са сличним установама, организацијама, удружењима и појединцима у земљи , региону и свету; Активности на стварању услова за остварење инклузивног и одрживог развоја и раста; Активности на очувању животне средине и стварању подстицајног животног окружења; Реализација и подршка хуманитарним акцијама за директну помоћ угроженима.

**Чланство у мрежама организација:**

* Хелп нет је део мреже Хуманас

Хуманас је мрежа хуманитарних организација и удружења грађана које се баве питањима старијих настала на иницијативу Црвеног крста Србије.

Активности Хуманаса у којима активно партиципира и Хелп нет су:

* Лобирање за права старијих код релевантних институција, власти и медија.
* Заједничко решавање идентификованих проблема кроз координисане акције, програме, заједничке пројекте.
* Мотивисање старијих да буду активни на друштвеној сцени у решавању сопствених проблема.

**Запослени у удружењу:**

Удружење је током 2023. године имало поред запослених и формирану листу волонтера.

Када је реч о запосленом особљу, њега чине председница удружења, стручни радници, програмски, односно пројектни координатори и финансијски администратор.

У удружењу је ангажованo укупно 2 стручна радника, 1 административни радник и 1 финансијски кординатор. У оквиру различитих пројектних активности по потреби су ангажовани пројектни координатори, пројектни асистенти, као и експерти из различитих области.

Осим са наведеним запосленим особама, удружење има и развијену мрежу стручних консултаната са којима сарађује. Консултанте чине експерти са дугогодишњим искуством, истраживачи, универзитетски професори, а мрежа се састоји од преко 10 консултаната. Сва радно ангажована лица континуирано минимун једном годишње похађају обуке на тему Сексуалног злостављања и експлотације као и на тему Антикорупцијске политике. Циљ едукације подизање свести и превенција коруптивних активности као и подизање свести,превенција и спречавање сексуалног злостављања на раду.

**АКТИВНОСТИ УДРУЖЕЊА**

У основи све активности које је организација реализовала током календарске 2023. године, могу се груписати у три основне категорије, које су интегрални и јединствени део активности усмерених кa остваривању мисије, визије и циљева због којих је Хелп нет и основан. Те две групе активности су следеће:

* Реализација акредитованих обука геронтодомаћице/геронтодомаћина за пружање услуге Помоћ у кући за стара и инвалидна лица;
* Реализација пројеката, пројектних активности;

**Обуке за геронтодомаћице**

Током 2023. године, стручни радници Хелп нета су реализовали обуку ,, Програм обуке геронтодомаћица/на за пружање услуге Помоћ у кући за стара и инвалидна лица“ у Краљеву. Обуку је успешно прошло 17 људи.

Такође, реализована је обука,Програм обуке геронтодомаћица/на за пружање услуге Помоћ у кући за стара и инвалидна лица“ као део пројекта Иновативне услуге за старије у локалној заједници који спроводи Црвеки Крст Србије. Обуку су успешно прошлo 10 учесника.

**Реализација пројеката**

Преглед реализованих пројеката и приказ постигнутих резултата дат је у наставку:

**Пројекат: ,,Јачање отпорности старијих особа и особа са инвалидитетом током Ковид -19 и будућих катастрофа``**

***Опис пројекта***: Центар за подршку и инклузију Хелп нет је 01.новембра 2022.године потписао Уговор о реализацији пројекта ,,Јачање отпорности старијих особа и особа са инвалидитетом током Ковид -19 и будућих катастрофа“са Црвеним крстом Србије,а који финансира Европска Унија. Циљ пројекта је допринос међугенерацијској солидарности путем едукативних и промотивних активности а на одређене тематске целине са фокусом на ментално здравље припадника различитих генерација у (пост) ковид период. Круна пројектих активности је изложба фотографија планирана на пролеће и доступна свима.

***Период реализације***: 1. новембар 2022 - 31.август 2023. године ***Финансијска подршка:*** Европска Унија, Austrian Development Cooperation, Аустријски Црвени крст, Црвени крст Србије

***Остварени резултати:***

* Успешно објављен позив, таргетирано је 20 старијих особа и 10 младих.<https://helpnet.rs/2022/12/01/zapocela-realizacija-projekta-jacanje-otpornosti-starijih-osoba-i-osoba-sa-invaliditetom-tokom-covid-19-i-buducih-katastrofa/>
* Реализоване су две радионице - *„Mост међугенерацијске комуникације“ и „Како сам данас у односу на јуче?“*. Циљ прве радионице био је упознавање и умрежавање учесника/ца, стварање групне кохезије старијих и младих, изградња „моста“ комуникације.  Друга радионица се односила на (пост)ковид период и последицама које утичу на ментално здравље како младих тако и старијих.  Кроз кратку едукатвну сесију и интерактиван приступ, млади и старији су имали прилике да унапреде своје знање о поменутој тематици, а што је важно, радионица је била обојена и терапијским елементима, будући да се већина учесника/ца радионице идентификовала са стањима и изазовима о којима је било речи. Закључци са радионица су да су млади и старији  успоставили “мост” комуникације уз јако квалитетну размену искустава у превазилажењу тешкоћа и страхова проузрокованим епидемијом COVID-19, као и о механизмима за превазилажење изазова са којима су се сусретали. Значајно је да су обе генерације исказале емпатију једни према другима. <https://helpnet.rs/2023/02/23/odrzane-radionice-most-medugeneracijske-komunikacije-i-kako-sam-danas-u-odnosu-na-juce/>
* Трећа одржана радионица на тему ,,Вежбе и медитација за ослобађање од накупљеног стреса, као алтернативно решење у сврху прикупљања позитивне енергије , како би се лакше носили са проблемима и емотивним болом.‘‘ Млади и старији су заједно учествовали у вежбама медитације и размењивали искуства и начине за ослобађање од накупљеног стреса. На радионици су и започела иницијална повезивања млади – старији као и размена искустава ради спровођења планираног фотографисања. Радионица се састојала од два дела, први уводни део који је био посвећен вежбама и медитацији и другог финалног дела који се односио на планирање тема за предстојеће фотографисање.
* Изложба фотографија ,, У твојим ципелама“, циљ изложбе је био приказивање кроз фотографију животног циклуса, тако да су млади ,,ушли у ципеле“ старијих и обрнуто. Изложба је трајала укупно седам дана тачније од 25.05.2023. до 31.05.2023. године. [https://balkanekspresrb.rs/arhive/106638 27.05.2023](https://balkanekspresrb.rs/arhive/106638%2027.05.2023), <https://www.osi-press.com/2023/05/26/uzajamno-razumevanje-mladih-i-starih-izlozba-fotografija-medjugeneracijske-saradnje-otvorena-je-juce-u-knez-mihailovoj/>

## **Пројекат: „Развој практичних пословних вештина студената друштвено-хуманистичког усмерења“**

***Опис пројекта*:** Општи циљ пројекта је унапређење практичног знања студената кроз организовање скупова едукативног карактера. Специфични циљ је стицање знања и вештина и унапређење квалитета комуникације у пословном окружењу код студената социјалног рада и социјалне политике, путем организовања сета едукативних догађаја са практичном применом. Студенти ће овим путем стећи знања о основама комуникације у пословном свету које се сматрају пожељним моделом понашања, у различитим ситуацијама. Теме које ће се обрађивати су: правила писане комуникације (мејлом, путем друштвених мрежа и других средстава комуникације); правила понашања на пословним састанцима; комуникација са надређенима и подређенима; интервју за посао; поштовање етичког кодекса; начини облачења и шминкања у специфичним контекстима радног окружења исл.

***Период реализације***: 02.06 – 31.12.2023. године

***Финансијска подршк*а:** Министарство просвете

***Остварени резултати:***

* Таргетирано и слектовано укупно 25 директних учесника/ца пројекта;
* Успешно организована једна уводна радионица на којој су се учесници међусобно упознали као и информисали о пројектним активностима и циљевима. Учесници пројекта су стекли знање о основама комуникације у пословном окружењу – врстама комуникације, средствима комуницирања; и већина је задовољна нивоом стеченог знања.<https://helpnet.rs/2023/08/09/razvoj-poslovnih-vestina-kod-studenata/>
* Успешно организоване две едукативне радионице – учесници су стекли знање о писаној комуникацији, имали прилику да примене исто кроз вежбе; унапредити су знање о поштовању етичког кодекса; стечено је знање о вештинама самопрезентовања на интервјуу за посао; секвенцама важним за добру припрему за интервју.
* Израђена и дистрибурана брошура о пројектним активностима, едукативно-информативног садржаја. <https://helpnet.rs/wp-content/uploads/2023/10/VODIC-ZA-UNIVERZALNE-POSLOVNE-VESTINE-Meke-vestine-i-vestine-poslovne-e-mail-komunikacija.pdf>
* Успешно спроведена промотивна медијска кампања – креирани и објављивани садржаји о пројектним активностима на канале друштвених мрежа, као и на веб сајт организације. Такође, и установе високог образовања које похађају учесници/це су промовисали пројектни садржај. Различите институције, организације, медији и општа јавност су информисани о спроведеним пројектним активностима и извршеном утицају на директни циљну групу.
* Континуирано је вршен мониторинг и евалуација пројектних резулатата. Резултати су објављени на вебсајту Центра за подршку и инклузију Хелп нет.

* **Пројекат:  „Развој компетенција средњошколаца за (само)заступање  у реалном и дигиталном окружењу“**

***Општи циљ пројекта:*** Главна тема пројекта била је комуникација и наступ у реалном и дигиталном окружењу – формирање подстицајног окружења за лични развој појединца и заједнице. Општи циљ овог пројекта је допринос развоју знања, вештина и ставова младих о (само)заступању и (само)презентацији у реалном и дигиталном окружењу, а путем организовања сета едукативних активности којима ће се директно утицати на ова три нивоа промене (знање, вештине и ставови). Овакав вид неформалних едукација омогућава лични развој појединца – развој самопрезентовања и вештина комуницирања значајни су предиктори конструктивних међуљудских односа. Самим тим, овај пројекат посредно утиче на превенцију и заштиту младих од насиља, односно, едукује их на спремност изражавања сопственог мишљења и слушања мишљења других; решавање конфликата и мишљења мирним путем.

Унапређење вештина јавног наступа и наступа у дигиталном окружењу код младих – средњошколаца, а путем организовања сета едукација на тему адекватног и безбедног наступа у онлајн свету, као и едуковања на тему јавног наступа. Све ово за крајњи циљ има оснажене младе који стекли вештине самозаступања и адекватног комуницирања што се позитивно одражава на њихов приватни и професионални (академски) живот.  Овим се доприноси развоју демократске културе – демократских вредности и ставова. Стицањем вештина јавног наступа у различитим окружењима, креира се основа за позитивну климу решавања конфликата и међусобног разумевања (између) младих

***Период реализације:***  29.05 – 31.12.2023. године

***Финансијска подршка:*** Министарство просвете

***Остварени резултати:***

* Таргетирано и селектовано укупно 60 учесника/ца пројекта, путем успостављањс комуникације са средњом школом „Свети Сава“ из Београда;
* Успешно одржана једна уводна радионица, учесници су упознати са пројекним активностима; процењене су њихове потребе и мотиви; ставови и уверења (на основу попуњеног упитника). На овој уводној радионици учесници/це су показали високу мотивисаност за учешће у овом пројекту; <https://helpnet.rs/2023/08/09/razvoj-kompetencija-srednjoskolaca-za-samozastupanje-u-realnom-i-digitalnom-okruzenju/>
* Успешно одржана једна радионица на тему наступа – комуникације у дигиталном окружењу. Учесници/це су упознати са принципима адекватне комуникације на
* интернету; факторима безбедности и повезаности наступа у реалном и дигиталном окружењу;
* Успешно су одржане три (3) радионице на тему јавног говора и реторике. Учесници су унапредили своје знање и вештине на тему јавног говора – дикција, делови од којих би говор требало да се садржи; на који начин говорити; невербална комуникација и остало. На основу спроведене евалуације, 96% учесника/ца је задовољно садржајем и организацијом радионица.
* Израђена и дистрибуирана једна брошура у виду едукативног материјала на тему вештина комуникације и јавног наступа као важних предиктора ненасилних вршњачких односа. Брошура је доступна онлајн и у штампаној верзији. Приликом спровођења радионица, брошура је дистрибуирана учесницима/цама пројекта и наставном особљу.
* Успешно је одржан један догађај такмичарског карактера – дебатни дан, који је имао за циљ примену стечених знања, вештина и ставова код младих. На овом догађају млади кроз сарадњу и размену информација су креирали причу, потом је изложили и учествовалу у коментарисању наступа својих вршњака. Награђено је укупно 5 младих ваучерима за тимске забавно – едукативне активности.
* Успешно спроведена свеобухватна медијска кампања, путем канала друштвених мрежа и веб сајта. Медијска кампања путем фејсбук и инстаграм профила организације је имала досег 10.000, што значи да је до толико људи стигла информација о спреведеним активностима и продуктима пројекта.
* Континуирано је вршен мониторинг и евалуација пројектних резулатата. Резултати су објављени на вебсајту Центра за подршку и инклузију Хелп нет.
* **Пројекат: „Unapređenje kompetencija neformalnih negovatelja i profesionalaca u Republici Srbiji i Bosni i Hercegovini“**

***Oпис пројекта***: Циљ пројекта је да допринесе развоју нове ванинституционалне одрживе социјалне и здравствене услуге и/или унапреди постојеће услуге за неформалне неговатеље и професионалце из система социјалне и здравствене заштите у Тузланском кантону (БиХ) и Мачванском округу (РС) прекограничном разменом, сарадњом и синергијом, повећавајући квалитет и ефикасност у пружању услуга неге старијим особама и другим особама којима је потребна брига и нега.

***Период реализације***: 01.05.2023. – 30.06.2024. године

***Финансијска подршка***: Европска унија у оквиру ИПА програма прекограничне сарадње Србија-Босна и Херцеговина 2014-2020 (Инструмент за претприступну помоћ ИПА II )

***Остварени резултати:***

* Потписан је међупартнерски споразум који је разрадио механизам координације између свих партнера, као и улоге и одговорности унутар пројекта.
* Такође, спроведено је мапирање неформалних његоватеља у округу Мачва (Србија) и у Тузланском кантону (Босна и Херцеговина). Укупно је интервјуисано 128 особа.

**САРАДЊА УДРУЖЕЊА СА РЕЛЕВАНТНИМ АКТЕРИМА**

Удружење „ ЦЕНТАР ЗА ПОДРШКУ И ИНКЛУЗИЈУ ХЕЛП НЕТ “ је у претходних годину дана у оквиру својих пројектних активности остварило сарадњу са свим релевантним удружењима, институцијама и организацијама које делују у области социјалне заштите, као што су: Канцеларија за сарадњу са цивилним друштвом, Републички Завод за социјалну заштиту, Министарство за рад, запошљавање, борачка и социјална питања, Министарство просвете, науке и технолошког развоја, Комора социјалне заштите, Црвени крст Србије, Министарство државне управе и локалне самоуправе Владе Републике Србије,Тим за социјално укључивање и смањење сиромаштва Владе Републике Србије, Међународни Вишеград фонд, Европска групација за територијалну сарадњу TRITIA, UN WOMEN, Центар за социјални рад Хорелица из Словачке и асоцијација ТРИАНОН из Чешке, Европска Унија,Европска Комисија, Град Београд, Еdge d.o.o. Београд, UNICEF, штампарија Digital art company d.o.o , Удружење грађана ЕГАЛ, Немачка организација за техничку сарадњу ГИЗ - Deutsche Gesellschaft für Internationale Zusammenarbeit (GIZ) GmbH, Савет Европе, Фондација за отворено друштво, Каритас Шабац. Такође, сарадња се одвијала и на локалном нивоу са различитин општинским одељењима органа старатељства (Центар за социјални рад), Геронтолошким центрима, Установама социјалне заштите-домовима за смештај корисника, средњим школама, Гимназијама на територији Града Београда.

**ДРУГЕ НАПОМЕНЕ**

Удружење „ЦЕНТАР ЗА ПОДРШКУ И ИНКЛУЗИЈУ ХЕЛП НЕТ“ је током 2023. године, радило на свом промовисању и умрежавању на свим нивоима, и то је поред низа приказаних активности, био један од начина заступања и постизања циљева удружења.

Удружење је своје активности усмерило и у правцу медијске промоције активности које реализује. Центар за подршку и инклузију Хелп нет био је заступљенији у медијима него у претходном периоду, а медијски садржаји који су промовисали активности доступни су путем линка - <http://helpnet.rs/mediji-2/>.